open-index/open-wikipedia-markdown huggingface dataset:
ปลาสเกต

**ปลาสเกต** () ปลากระดูกอ่อนจำพวกหนึ่ง ในกลุ่มปลากระเบน จัดอยู่ในวงศ์ Rajidae จัดเป็นปลากระเบนขนาดเล็ก แต่มีความแตกต่างไปจากปลากระเบนรวมถึงปลากระดูกอ่อนจำพวกอื่น ๆ 

ปัจจุบันพบมากกว่า 200 ชนิด แบ่งออกได้เป็น 2 วงศ์ย่อย คือ  Rajinae และ Arhynchobatinae 

ปลาสเกตนับว่าเป็นปลากระเบนขนาดเล็ก จึงนิยมนำมาปรุงเป็นอาหาร โดยเฉพาะอย่างยิ่งกับประเทศทางตะวันตก เพราะมีขนาดเล็กและเนื้อไม่มีกลิ่นแอมโมเนียฉุนเหมือนกับปลากระเบนจำพวกอื่น

## การจำแนก
แบ่งเป็นสกุล

* *[[Amblyraja]]*
* *[[Arhynchobatis]]*
* *[[Atlantoraja]]*
* *[[Bathyraja]]*
* *[[Breviraja]]*
* *[[Brochiraja]]*
* *[[Cruriraja]]*
* *[[Dactylobatus]]*
* *[[Dentiraja]]*
* *[[Dipturus]]*
* *[[Fenestraja]]*
* *[[Gurgesiella]]*
* *[[Hongeo (genus)|Hongeo]]*
* *[[Insentiraja]]*
* *[[Irolita]]*
* *[[Leucoraja]]*
* *[[Malacoraja]]*
* *[[Neoraja]]*
* *[[Notoraja]]*
* *[[Okamejei]]*
* *[[Pavoraja]]*
* *[[Psammobatis]]*
* *[[Pseudoraja]]*
* *[[Raja (genus)|Raja]]*
* *[[Rajella]]*
* *[[Rhinoraja]]*
* *[[Rioraja]]*
* *[[Rostroraja]]*
* *[[Sympterygia]]*
* *[[Zearaja]]*

โดยปลาสเกตที่พบได้ในน่านน้ำไทย มีรายงานเพียงชนิดเดียว คือ ปลาสเกตทะเลซูลู, *[[Okamejei jensenae]]* พบที่ท่าเทียบเรือจังหวัดระนองและภูเก็ต จัดเป็นปลาน้ำลึกที่พบไม่บ่อยนัก
## ความแตกต่างระหว่างปลาสเกตกับปลากระเบน

## อ้างอิง

## แหล่งข้อมูลอื่น

* ARKive - images and movies of the common skate ''(Dipturus batis)'' 
* Kliman, Todd. "Skate Goes From Trash Fish to Treasure ", *Washingtonian*, May 1, 2006.
ปลากระเบนจมูกวัว

**ปลากระเบนจมูกวัว** () เป็นปลากระเบนในวงศ์ Rhinopteridae และสกุล *Rhinoptera* เป็นปลากระเบนที่มีครีบอยู่ข้างลำตัวแยกออกจากส่วนหัวชัดเจนเหมือนปลากระเบนนกหรือปลากระเบนปีศาจ โดยในบางข้อมูลจัดให้เป็นเป็นวงศ์ย่อยของวงศ์ Myliobatidae หรือวงศ์ปลากระเบนนก โดยใช้ชื่อวงศ์ว่า Rhinopterinae ซึ่งปัจจุบันเป็นชื่อพ้องรอง 

## การจำแนก
ในน่านน้ำไทย ในปี ค.ศ. 2002 สำรวจพบ 2 ชนิด แต่การสำรวจในเดือนเมษายน ปี ค.ศ. 2013 ถึงมีนาคม ปี ค.ศ. 2014 พบเพียงชนิดเดียว

* *[[Rhinoptera adspersa]]* Müller & Henle, 1841  
* *[[Rhinoptera bonasus]]* (Mitchill, 1815)  
* *[[Rhinoptera brasiliensis]]* Müller, 1836 
* *[[Rhinoptera javanica]]* Müller & Henle, 1841 (ปลากระเบนจมูกวัว, ปลากระเบนยี่สน)
* *[[Rhinoptera jayakari]]* Boulenger, 1895 
* *[[Rhinoptera marginata]]* (Geoffroy Saint-Hilaire, 1817)
* *[[Rhinoptera neglecta]]* Ogilby, 1912 
* *[[Rhinoptera steindachneri]]* Evermann & Jenkins, 1891 

## อ้างอิง

## แหล่งข้อมูลอื่น

หมวดหมู่:ปลากระเบน
ปลากระเบนบอนเนต

**ปลากระเบนบอนเนต** () เป็นสกุลของปลากระเบนในสกุล *Aetobatus* (/เอ-โต-บา-ตัส/) ในวงศ์ปลากระเบนนก (Myliobatidae) พบกระจายพันธุ์ในมหาสมุทรแปซิฟิก, อินเดีย และแอตแลนติก มีส่วนหัวและปากแหลม กินอาหารจำพวก ปูหรือหอยสองฝาเป็นอาหาร มีลักษณะเด่น คือ เป็นปลากระเบนที่มีครีบข้างยาว แยกออกจากส่วนหัว ส่วนหางยาว จึงทำให้ว่ายน้ำได้อย่างอิสระเหมือนนกบิน เมื่อตกใจสามารถกระโดดขึ้นเหนือน้ำหรือกระโดดเพื่อเล่นคลื่นได้ แต่เป็นระยะเวลาสั้น ๆ

ปัจจุบันจำแนกออกเป็น 5 ชนิด:
* *[[Aetobatus flagellum]]* (Bloch & Schneider, 1801)
* *[[Aetobatus laticeps]]* (Gill, 1865) 
* *[[Aetobatus narinari]]* (Euphrasén, 1790) (ปลากระเบนยี่สน, ปลากระเบนเนื้อดำ)
* *[[Aetobatus narutobiei]]* White, Furumitsu, Yamaguchi, 2013 
* *[[Aetobatus ocellatus]]* (Kuhl, 1823) (ปลากระเบนนกปีกแหลม)

และมี 5 ชนิดที่สูญพันธุ์ไปแล้ว:
*†*[[Aetobatus arcuatus]]* Agassiz, 1843
*†*[[Aetobatus cappettai]]* Antunes & Balbino, 2006 
*†*[[Aetobatus irregularis]]* Agassiz, 1843
*†*[[Aetobatus punctatus]]* Miller, 1876
*†*[[Aetobatus sinhaleyus]]* Deraniyagala, 1937

## อ้างอิง

## แหล่งข้อมูลอื่น
* 
* 

หมวดหมู่:วงศ์ปลากระเบนนก
จักรพรรดิโกะ-ฟูชิมิ

**จักรพรรดิโกะ-ฟูชิมิ** (, 1831 - 1879 , ครองราชย์ 1841 - 1844) จักรพรรดิองค์ที่ 93 แห่ง ราชวงศ์ญี่ปุ่น ตามกฎมณเฑียรบาลว่าด้วยการสืบราชสันตติวงศ์

จักรพรรดิโกะ-ฟูชิมิครองราชย์ระหว่าง พ.ศ. 1841 - พ.ศ. 1844

## พระราชประวัติ
จักรพรรดิโกะ-ฟูชิมิมีพระนามเดิมก่อนจะขึ้นสืบราชบัลลังก์ดอกเบญจมาศว่า **เจ้าชายทะเนะฮิโตะ** ()  

เป็นพระราชโอรสองค์ใหญ่ใน จักรพรรดิฟูชิมิ จักรพรรดิองค์ที่ 92 และเป็นพระเชษฐาต่างพระราชมารดาของ จักรพรรดิฮะนะโซะโนะ จักรพรรดิองค์ที่ 95 โดยมาจากราชสกุลจิเมียวอิน

มีพระราชโอรสทั้งสิ้น 2 พระองค์คือ

* เจ้าชายคะซูฮิโตะ (ต่อมาคือ จักรพรรดิโคงง ผู้อ้างสิทธิองค์ที่ 1)

* เจ้าชายยูตะฮิโตะ (ต่อมาคือ จักรพรรดิโคเมียว ผู้อ้างสิทธิองค์ที่ 2)

## เหตุการณ์ในพระชนม์ชีพของจักรพรรดิโกะ-ฟูชิมิ
เจ้าชายทะเนะฮิโตะได้รับการสถาปนาจากจักรพรรดิฟูชิมิพระราชบิดาให้ขึ้นเป็นรัชทายาทเมื่อปี พ.ศ. 1832 ขณะมีพระชนมายุเพียง 1 พรรษา

* เดือน 7 ปี เอ็นนิน ที่ 6 ตรงกับปี พ.ศ. 1841 เป็นปีที่ 11 ในรัชสมัยของจักรพรรดิฟูชิมิองค์จักรพรรดิสละราชบัลลังก์ให้กับเจ้าชายทะเนะฮิโตะที่รัชทายาทพระชนมายุ 10 พรรษา

* ปี เอ็นนิน ที่ 7 ตรงกับปี พ.ศ. 1842 จักรพรรดิโกะ-ฟูชิมิประกอบพระราชพิธีบรมราชาภิเษกพร้อมกับเปลี่ยนปี รัชศก เป็นปี โชอัน เพื่อเริ่มศักราชของจักรพรรดิองค์ใหม่

* ปี โชอัน ที่ 3 ตรงกับปี พ.ศ. 1844 จักรพรรดิโกะ-ฟูชิมิประกาศสละราชบัลลังก์เนื่องจากการเคลื่อนกองทัพของราชสกุลไดกะกุจิอีกหนึ่งราชสกุลที่อ้างสิทธิ์ในการสืบราชบัลลังก์ทำให้พระองค์เป็น ไดโจเท็นโน (มหาจักรพรรดิ)

* ปี พ.ศ. 1851 พระราชอนุชาต่างพระราชมารดาของพระองค์ได้ขึ้นสืบราชบัลลังก์เป็น จักรพรรดิฮะนะโซะโนะ อดีตจักรพรรดิโกะ-ฟูชิมิได้เป็น ไดโจโฮโอ (มหาธรรมราชา) ที่มีพระราชอำนาจเหนือจักรพรรดิฮะนะโซะโนะพร้อมกับอดีตจักรพรรดิฟูชิมิพระราชบิดา

ในปี พ.ศ. 1856 อดีตจักรพรรดิโกะ-ฟูชิมิได้เป็นไดโจโฮโอแต่เพียงพระองค์เดียวเนื่องจากอดีตจักรพรรดิฟูชิมิทรงพระผนวชและยกจักรพรรดิฮะนะโซะโนะให้เป็นโอรสบุญธรรมของอดีตจักรพรรดิโกะ-ฟูชิมิ

ปี พ.ศ. 1879 อดีตจักรพรรดิโกะ-ฟูชิมิสวรรคตลงเมื่อพระชนมายุเพียง 47 พรรษา

## ศักราชในรัชกาลจักรพรรดิโกะ-ฟูชิมิ
ศักราชในรัชกาลนี้ประกอบไปด้วย
* เอ็นนิน (Einnin) (1836 - 1842)
* โชอัน (Shoan) (1842 - 1845)

## ดูเพิ่ม
* จักรพรรดิญี่ปุ่น
* รายพระนามจักรพรรดิญี่ปุ่น

หมวดหมู่:จักรพรรดิญี่ปุ่น
หมวดหมู่:โคไตชิ
ปลาโรซีบิตเทอร์ลิง

**ปลาโรซีบิตเทอร์ลิง** (; ) ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

เป็นปลาขนาดเล็ก โตเต็มที่มีขนาดประมาณ 10–11 เซนติเมตร อายุขัยโดยเฉลี่ย 4–5 ปี อาศัยอยู่ตามแหล่งน้ำประเภทไหลช้า เช่น บึง, ทะเลสาบน้ำจืด และแม่น้ำลำคลอง ในภูมิภาคเอเชียตะวันออก ทั้งจีน, ญี่ปุ่น, คาบสมุทรเกาหลี จนถึงเวียดนามตอนเหนือ ปัจจุบันจำแนกออกได้เป็น 2 ชนิดย่อย คือ  *R. o. kurumeus* หรือเรียกว่า *R. o. smithi* และ *R. o. ocellatus* พบในจีน, ไต้หวัน และญี่ปุ่น โดยแต่เดิมนั้นเชื่อว่าเป็นปลาพื้นเมืองที่พบเฉพาะไต้หวันเท่านั้น แต่หลังจากศตรรษที่ 18 แล้ว ได้แพร่กระจายพันธุ์ออกสู่ที่ต่าง ๆ ทั่วภูมิภาคเอเชียตะวันออก

มีพฤติกรรมการผสมพันธุ์วางไข่ที่แปลก คือ ปลาตัวผู้จะเป็นฝ่ายหาหอยกาบน้ำจืดที่มีสุขภาพดี และปลาตัวเมียจะขยายอวัยวะวางไข่ด้วยการสอดท่อวางไข่ลงไปในโพรงกาบหอยและฝากไข่ไว้ในนั้น จากนั้นปลาตัวผู้จะตามเข้าไปฉีดสเปิร์ม หอยกาบจะสูบฉีดน้ำดึงเอาสเปิร์มจากปลาตัวผู้เข้าไปในตัวเองจนเกิดการปฏิสนธิ เมื่อหอยดึงเอาน้ำและออกซิเจนฟักไข่จนลูกปลาฟักออกเป็นตัวแล้วจึงว่ายออกมา โดยเฉลี่ยแล้วไข่ปลาจะยังฟักและได้รับการปกป้องภายในหอยกาบราวหนึ่งเดือน ลูกปลาจึงจะว่ายออกมา โดยที่หอยเองก็ได้ประโยชน์จากการนี้เพราะว่าได้ฝากไข่ติดไปกับตัวลูกปลาเพื่อกระจายและขยายพันธุ์ต่อด้วย

เป็นปลาที่นิยมเลี้ยงเป็นปลาสวยงามตามตู้ปลาที่ปูพื้นด้วยกรวดขนาดเล็กและทราย โดยผู้เลี้ยงอาจจะใส่หอยกาบน้ำจืดลงไปด้วยเพื่อให้ปลาวางไข่ เป็นปลาที่กินอาหารได้หลากหลายทั้ง สัตว์ไม่มีกระดูกสันหลัง, ปรสิต, ตัวอ่อนแมลงน้ำ, ลูกน้ำ, ไรแดง รวมถึงพืชชนิดต่าง ๆ ในแถบยุโรปนิยมเลี้ยงกันในบ่อปลาคาร์ป เพื่อให้ช่วยกำจัดปรสิต โดยเฉพาะอย่างยิ่งหนอนสมอ และยังใช้กำจัดลูกน้ำ ซึ่งเป็นตัวอ่อนของยุง เป็นการควบคุมโรคระบาดที่เกิดจากยุงได้เป็นอย่างดี

นอกจากนี้แล้ว ปลาโรซีบิตเทอร์ลิงยังใช้ในการทดสอบการตั้งครรภ์ของสตรีได้อีกด้วย โดยนำเอาปัสสาวะของผู้ทดสอบหยดลงในน้ำใกล้กับปลาตัวเมีย หากเป็นปัสสาวะของสตรีที่กำลังตั้งครรภ์ ฮอร์โมนในยูเรียในน้ำปัสสาวะจะทำให้ท่อวางไข่ของปลาตัวเมียยื่นออกมา

## คลังภาพ

ภาพ:Rhodeus ocellatus kurumeus1.jpg|ชนิดย่อย *R. o. kurumeus*
ภาพ:Rhodeus ocellatus kurumeus M.JPG|ชนิดย่อย *R. o. kurumeus* ตัวผู้ (♂)
ภาพ:Rhodeus ocellatus kurumeus by OpenCage.jpg|ชนิดย่อย *R. o. kurumeus* ในแหล่งน้ำธรรมชาติ
ภาพ:Rhodeus ocellatus ocellatus(Hamamatsu,Shizuoka,Japan).jpg|ชนิดย่อย *R. o. ocellatus* ตัวเมีย (♀) ที่เมืองฮะมะมะสึ จังหวัดชิซุโอะกะ


## อ้างอิง

## แหล่งข้อมูลอื่น
*Conservation of Nippon Baratanago and its Environment 　ニッポンバラタナゴの保護と環境保全 
*Photo of Nippon Baratanago  日本バラタナゴ専門 
*Photo of Tairiku Baratanago  タイリクバラタナゴ専門] 

หมวดหมู่:ปลาตู้
หมวดหมู่:ปลาที่พบในประเทศจีน
หมวดหมู่:ปลาที่พบในประเทศญี่ปุ่น
หมวดหมู่:ปลาบิตเทอร์ลิง
ปลาบิตเทอร์ลิง

**ปลาบิตเทอร์ลิง** () ปลาน้ำจืดขนาดเล็กในสกุล *Rhodeus* (/โร-ดี-อัส/) ในวงศ์ปลาตะเพียน (Cyprinidae) ในวงศ์ย่อย Acheilognathinae 

ปลาบิตเทอร์ลิงเป็นปลาน้ำจืดขนาดเล็ก โดยคำว่า *Rhodeus* ที่ใช้เป็นชื่อวิทยาศาสตร์เป็นภาษากรีก หมายถึง "ดอกกุหลาบ" เนื่องจากส่วนใหญ่มีลำตัวสีแดงหรือชมพูเหมือนสีกลีบกุหลาบ โดยเฉพาะช่วงโคนหางและช่วงท้องในปลาตัวผู้ โดยเฉพาะอย่างยิ่งในฤดูการวางไข่เพื่อดึงดูดใจปลาตัวเมีย

พบกระจายพันธุ์ในแหล่งน้ำจืดในแหล่งน้ำที่มีสภาพเย็นตั้งแต่แม่น้ำเนวาในรัสเซีย, แม่น้ำโรนในฝรั่งเศส และหลายแม่น้ำในภูมิภาคเอเชียตะวันออก โดยพบกระจายพันธุ์ในภาคพื้นยุโรปเพียงแค่ 2 ชนิด

## การจำแนก
แบ่งออกได้เป็น 22 ชนิด

* *[[Rhodeus albomarginatus]]* Li & Arai, 2014 
* *[[Rhodeus amarus]]* Bloch, 1782 (ปลาบิตเทอร์ลิงยุโรป)
* *[[Rhodeus amurensis]]* Vronsky, 1967
* *[[Rhodeus atremius]]* Jordan & Thompson, 1914 (ปลาคีวชูบิตเทอร์ลิง)
* *[[Rhodeus colchicus]]* Bogutskaya & Komlev, 2001
* *[[Rhodeus fangi]]* Miao, 1934
* *[[Rhodeus haradai]]* Arai, Suzuki & Shen, 1990
* *[[Rhodeus laoensis]]* Kottelat, Doi & Musikasinthorn, 1998
* *[[Rhodeus lighti]]* Wu, 1931 (ปลาบิตเทอร์ลิงไลต์)
* *[[Rhodeus meridionalis]]* Karaman, 1924
* *[[Rhodeus monguonensis]]* Li, 1989
* *[[Rhodeus ocellatus]]* Kner, 1866 (ปลาโรซีบิตเทอร์ลิง)
* *[[Rhodeus pseudosericeus]]* Arai, Jeon & Ueda, 2001
* *[[Rhodeus rheinardti]]* Tirant, 1883
* *[[Rhodeus sciosemus]]* Jordan & Thompson, 1914
* *[[Rhodeus sericeus]]* Pallas, 1776 (ปลาอามูร์บิตเทอร์ลิง)
* *[[Rhodeus shitaiensis]]* Li & Arai, 2011
* *[[Rhodeus sinensis]]* Günther, 1868
* *[[Rhodeus smithii]]* Regan, 1908
* *[[Rhodeus spinalis]]* Ōshima, 1926
* *[[Rhodeus suigensis]]* Mori, 1935
* *[[Rhodeus uyekii]]* Mori, 1935

## อ้างอิง

## อ่านเพิ่มเติม

*
* https://web.archive.org/web/20080821071303/http://fisc.er.usgs.gov/Carp_ID/html/rhodeus_sericeus.html
*

หมวดหมู่:วงศ์ปลาตะเพียน
หมวดหมู่:ปลาน้ำจืด
หมวดหมู่:ปลาบิตเทอร์ลิง
แฮนส์ออลโอเวอร์ (อัลบั้ม)

***แฮนส์ออลโอเวอร์*** () เป็นสตูดิโออัลบั้มลำดับที่สามของวงดนตรีร็อกอเมริกัน มารูนไฟฟ์ อัลบั้มออกจำหน่ายผ่านสังกัดเอแอนด์เอ็ม/อ็อกโทนเรเคิดส์ในวันที่ 18 สิงหาคม ค.ศ. 2010 ผลิตโดยโรเบิร์ต จอห์น "มัตต์" แลง ในวันที่ 12 กรกฎาคม ค.ศ. 2011 วงออกอัลบั้มอีกครั้งโดยรวมเพลง "มูฟส์ไลก์แจกเกอร์" ด้วย ซิงเกิลแรก "มิเซอรี" ออกจำหน่ายในเดือนมิถุนายน ค.ศ. 2010 ซิงเกิลที่สอง "กิฟอะลิตเทิลมอร์" ในเดือนสิงหาคม ค.ศ. 2010 "เนเวอร์กอนนาลีฟดิสเบด" เป็นซิงเกิลที่สาม ออกในเดือนมกราคม ค.ศ. 2011 และซิงเกิลที่สี่ "มูฟส์ไลก์แจกเกอร์" ออกในเดือนมิถุนายน ค.ศ. 2011

อัลบั้มได้รับคำวิจารณ์แบบผสมกัน แต่นักวิจารณ์กลายคนชื่นชมเรื่องกระบวนการผลิตเพลง นักวิจารณ์บางคนสังเกตว่าอัลบั้มมีแนวเพลงแบบโซลมากกว่าอัลบั้มก่อนหน้า มารูนไฟฟ์ทัวร์คอนเสิร์ตสนับสนุนอัลบั้มในฤดูร้อนปี ค.ศ. 2011

## อ้างอิง

หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงของมารูนไฟฟ์
หมวดหมู่:อัลบั้มเพลงภาษาอังกฤษ
นักภูมิศาสตร์

[thumb|ภาพวาด[นักภูมิศาสตร์ (เฟอร์เมร์)|นักภูมิศาสตร์โดยโยฮันเนิส เฟอร์เมร์ ระหว่างปี ค.ศ. 1668-69 ที่เมืองแฟรงก์เฟิร์ต ประเทศเยอรมนี]]

**นักภูมิศาสตร์** เป็นผู้ที่ทำการศึกษาเกี่ยวกับภูมิศาสตร์ ซึ่งเป็นศาสตร์เกี่ยวกับการศึกษาปรากฏการณ์ของสภาพแวดล้อมทางธรรมชาติและสังคมมนุษย์ที่เกิดขึ้นบนโลก

แม้ว่านักภูมิศาสตร์จะเป็นที่รู้จักในฐานะของผู้สร้างแผนที่มาตั้งแต่อดีต แต่ความจริงแล้วแผนที่เป็นเพียงส่วนหนึ่งของสาขาการทำแผนที่ และการทำแผนที่ก็เป็นส่วนหนึ่งของสาขาภูมิศาสตร์เช่นกัน นักภูมิศาสตร์ไม่ได้ศึกษาเพียงแต่รายละเอียดของสภาพแวดล้อมทางธรรมชาติและสังคมมนุษย์เท่านั้น แต่รวมถึงความสัมพันธ์ของทั้งสองสิ่งว่ามีผลกระทบต่อกันและกันอย่างไรบ้าง

หากแบ่งแยกตามสาขาวิชาของภูมิศาสตร์ นักภูมิศาสตร์กายภาพจะศึกษาถึงสภาพแวดล้อมทางธรรมชาติขณะที่นักภูมิศาสตร์มนุษย์จะศึกษาถึงสังคมมนุษย์ ปัจจุบันนักภูมิศาสตร์สมัยใหม่ได้มีการใช้เทคโนโลยีต่างๆ เช่น ระบบสารสนเทศภูมิศาสตร์ การรับรู้จากระยะไกล เป็นต้น มาใช้ในการทำงานทั้งในหน่วยงานภาครัฐและเอกชน

## ขอบเขตในการศึกษา
นักภูมิศาสตร์สามารถแบ่งขอบเขตการศึกษาได้ออกเป็นสามสาขาย่อยของภูมิศาสตร์ ดังนี้
* ภูมิศาสตร์กายภาพ รวมถึงธรณีสัณฐานวิทยา อุทกวิทยา  วิทยาธารน้ำแข็ง ภูมิอากาศวิทยา อุตุนิยมวิทยา ปฐพีวิทยา สมุทรศาสตร์ ภูมิมาตรศาสตร์ และภูมิศาสตร์สิ่งแวดล้อม
* ภูมิศาสตร์มนุษย์ รวมถึงภูมิศาสตร์เมือง ภูมิศาสตร์วัฒนธรรม ภูมิศาสตร์เศรษฐกิจ ภูมิศาสตร์การเมือง ภูมิศาสตร์เชิงประวัติ ภูมิศาสตร์การตลาด ภูมิศาสตร์สุขภาพ และภูมิศาสตร์เชิงสังคม
* ภูมิศาสตร์ภูมิภาค รวมถึงบรรยากาศ ชีวมณฑล และธรณีภาค

สมาคมเนชั่นแนล จีโอกราฟิกได้กำหนดห้าหลักสำคัญของนักภูมิศาสตร์ ประกอบด้วย
* ที่ตั้ง (Location)
* สถานที่ (Place)
* ปฏิสัมพันธ์ระหว่างมนุษย์กับสิ่งแวดล้อม (Human-Environment Interaction)
* การเคลื่อนย้าย (Movement)
* ภูมิภาค (Region)

## ดูเพิ่ม
* ภูมิศาสตร์
* ภูมิศาสตร์กายภาพ
* ภูมิศาสตร์มนุษย์

## อ้างอิง


หมวดหมู่:อาชีพ
ยัน โซสนิโอค

thumb
**ยัน โซสนิโอค** (เกิด 14 มีนาคม ค.ศ. 1968) เป็นนักแสดงชายชาวเยอรมัน

## ผลงาน

### ละคร
* 2006: *Die Erbin, Neue Schaubühne München* as Morris Townsend

### โทรทัศน์
* 1994–1996: *Gute Zeiten, schlechte Zeiten* as Thomas Lehmann
* 1999: *Alarm für Cobra 11 – Die Autobahnpolizei* as Bernd Tulbeck
* 1999: *Fleming, Mord in der Talkshow* as Wolfgang Henning
* 2000: *Das Traumschiff* as Andreas
* 2000: *Küstenwache* as Erik Lorenzen
* 2001: *Der Ermittler* as Jürgen Haffner
* 2002-2005: *Berlin, Berlin* as Sven Ehlers
* 2008: *Türkisch für Anfänger* as Vladi
* 2010-: *Danni Lowinski* as Dr. Oliver Schmidt

### ภาพยนตร์
* 2000: *Sascha* as Ferdinand Keppler
* 2002: *Das beste Stück* as Mark Demski
* 2004: *Das allerbeste Stück* as Mark Demski
* 2004: *Liebe ohne Rückfahrschein* as Martin Hansen
* 2005: *Siegfried* as König Gunther
* 2005: *Vollgas – Gebremst wird später* as Ben
* 2005: *Macho im Schleudergang* as Tom
* 2006: *Verschleppt – Kein Weg zurück* as Sascha
* 2006: *Wiedersehen am Fluss (Rosamunde Pilcher)* as Robert
* 2007: *Die ProSieben Märchenstunde – Die Prinzessin auf der Erbse* as Prinz Herold

## แหล่งข้อมูลอื่น
* Official site  (German)
* 
หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:นักแสดงเยอรมัน
บลันเชอ โคมเมอเรล

**บลันเชอ ค็อมเมอเร็ล** (; เกิด 10 มีนาคม ค.ศ. 1950) เป็นนักแสดงและนักเขียนชาวเยอรมัน โดยบลันเชอแสดงภาพยนตร์กว่า 50 เรื่อง ตั้งแต่ปี ค.ศ. 1962

## ผลงานเด่น

## อ้างอิง

## แหล่งข้อมูลอื่น
* 
หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่ยังมีชีวิตอยู่
หมวดหมู่:นักแสดงเยอรมัน
หมวดหมู่:นักเขียนชาวเยอรมัน
หมวดหมู่:บุคคลจากรัฐซัคเซิน-อันฮัลท์
โอลีเฟอร์ ซตริทเซิล

thumb|โอลีเฟอร์ ซตริทเซิล (2010)
**โอลีเฟอร์ ซตริทเซิล** (เกิด 9 มีนาคม ค.ศ. 1957) เป็นนักแสดงและนักพากย์เสียงชาวเยอรมันจากเมืองเบอร์ลิน

## บทบาท

### การแสดง
* *[[ดาส โบท|Das Boot]]* (Schwalle)
* *[[ปิดตำนานบุรุษล้างโลก|Der Untergang]]* (Johannes Hentschel)

### แอนิเมชั่น
* Hellsing (Alexander Anderson (Nachi Nozawa))

### OVA
* Final Fantasy VII Advent Children (Rude (Taiten Kusunoki))

### ภาพยนตร์แอนิเมชั่น
* A Bug's Life (Dim (Brad Garrett))
* Hercules (Nessus the Centaur (Jim Cummings))
* Home on the Range (Rico (Charles Dennis))
* Ice Age: The Meltdown (The Lone Gunslinger (Will Arnett))
* Mulan (Shan Yu (Miguel Ferrer))
* Steamboy (Technician)
* Treasure Planet (Scroop (Michael Wincott))

### dubbing
* Flawless (Rusty Zimmerman (Philip Seymour Hoffman))
* Flubber (Smith (Clancy Brown))
* Lost (Kelvin Joe Inman (Clancy Brown))
* Magnolia (Phil Parma (Philip Seymour Hoffman))
* Punch-Drunk Love (Dean Trumbell (Philip Seymour Hoffman))
* Spawn (Spawn (Michael Jai White))
* Street Fighter (M. Bison (Raúl Juliá))
* The Talented Mr. Ripley (Freddie Miles (Philip Seymour Hoffman))
* V for Vendetta (V (Hugo Weaving))

## แหล่งข้อมูลอื่น
* German Dubbing Card Index
* 
หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:นักแสดงเยอรมัน
อุลริช เกอเบาเออร์

**อุลริช เกอเบาเออร์** (เกิด 28 มกราคม ค.ศ. 1956) เป็นนักแสดงชายชาวเยอรมัน โดยแสดงภาพยนตร์มากถึง 80 เรื่อง ตั้งแต่ปี ค.ศ. 1981

## ผลงานที่ได้รับการคัดเลือก

## อ้างอิง

## แหล่งข้อมูลอื่น
* 
* 
หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่ยังมีชีวิตอยู่
หมวดหมู่:นักแสดงเยอรมัน
คาร์ล เก็พเพิร์ท

**คาร์ล เก็พเพิร์ท** () เป็นนักแสดงชายชาวเยอรมัน โดยแสดงภาพยนตร์มากถึง 50 เรื่อง ตั้งแต่ปี ค.ศ. 1919 ถึง ค.ศ. 1932

คาร์ล เก็พเพิร์ท  มีผลงานการแสดงในช่วงภาพยนตร์เงียบระหว่างปี ค.ศ. 1919 ถึง ค.ศ. 1932 โดยเขาได้ร่วมแสดงในภาพยนตร์มากกว่า 50 เรื่อง นับเป็นหนึ่งในนักแสดงที่มีบทบาทสำคัญในวงการภาพยนตร์เยอรมันในยุคนั้น

## ผลงานที่ได้รับการคัดเลือก

## อ้างอิง

## แหล่งข้อมูลอื่น
* 
* Postcard

หมวดหมู่:นักแสดงเยอรมัน
ขนมโตเกียว

[thumb|ขนมโตเกียวใส่ไส้กรอกแบบ[ฮอตดอกระหว่างเทศกาลผลไม้ ที่จังหวัดอุตรดิตถ์]]
**ขนมโตเกียว** เป็นขนมไทยชนิดหนึ่ง คล้ายกับโดรายากิของญี่ปุ่น คือ เป็นแป้งแพนเค้กชิ้นบาง ๆ ทำให้ร้อนบนเตาขนาดเล็กที่มีหน้าเตาแบน แล้วม้วนห่อไส้ซึ่งมีด้วยกันหลากหลายไส้ เช่น ไส้กรอก, ไข่นกกระทา, ไส้ครีมรสหวานต่าง ๆ รวมถึงอาจจะมีไส้พิเศษในบางร้าน เช่น ชีส, บิ๊กไบต์, ไก่ยอ หรือแซลมอน

ที่มาของขนมโตเกียวนั้นไม่เป็นที่ทราบอย่างแน่นอน บ้างก็ว่ามาจากขนมยัตสึฮาชิ () บ้างก็ว่าน่าจะมาจากขนมโดรายากิ () ของญี่ปุ่น บ้างก็ว่ามาจากการที่ผู้ขายละเลงแป้งแล้วบีบแป้งเป็นเส้นคล้ายตัวอักษรญี่ปุ่นด้านข้าง ก่อนจะม้วนแป้ง แต่ที่มาที่เชื่อถือกันมากที่สุด เชื่อว่าในราว พ.ศ. 2510 ที่ห้างสรรพสินค้าไทยไดมารู ซึ่งเป็นกิจการห้างสรรพสินค้าของญี่ปุ่นมาเปิดดำเนินกิจการครั้งแรกในประเทศไทย ที่ย่านราชประสงค์ ห้างนี้เป็นที่นิยมมาก เพราะเป็นสถานที่แห่งแรกในประเทศไทยที่มีบันไดเลื่อนและเครื่องปรับอากาศ เชื่อว่าจุดกำเนิดของขนมโตเกียวมาจากการที่มีผู้ขายอยู่ที่ห้างแห่งนี้ โดยดัดแปลงมาจากขนมโดรายากิของญี่ปุ่น แล้วตั้งชื่อขนมของตนเองที่ทำขึ้นใหม่นี้ว่า "ขนมโตเกียว" เนื่องจากไทยไดมารูนำเข้าสินค้าจากประเทศญี่ปุ่นรวมถึงอาหารด้วย ซึ่งไม่ได้เกี่ยวข้องอะไรกับมหานครโตเกียว เมืองหลวงของประเทศญี่ปุ่นแต่อย่างใด โดยที่คำว่า "ได" () หมายถึง "ใหญ่" และ "มารุ" () หมายถึง "วงกลม" รวมความหมายถึง "วงกลมใหญ่"

ปัจจุบัน สามารถพบเห็นขนมโตเกียวขายอยู่ทั่วไป โดยเฉพาะเป็นรถเข็นหรือแผงลอยตามริมถนน

## อ้างอิง

หมวดหมู่:อาหารว่าง
หมวดหมู่:อาหารข้างถนน
หมวดหมู่:อาหารยัดไส้
หมวดหมู่:อาหารไทย

หมวดหมู่:ความสัมพันธ์ญี่ปุ่น–ไทย
วิลเลียม เกรนวิลล์ บารอนเกรนวิลล์

**วิลเลียม วิลด์แฮม เกรนวิลล์ บารอนเกรนวิลล์** () เป็นรัฐบุรุษชาวอังกฤษจากพรรควิก ดำรงตำแหน่งเป็นนายกรัฐมนตรีแห่งสหราชอาณาจักรระหว่าง ค.ศ. 1806 - 1807 เขาเป็นบุตรชายของนายกรัฐมนตรีคนที่ 7 จอร์จ เกรนวิลล์ นอกจากนี้ นายกรัฐมนตรีคนที่ 9 วิลเลียม พิตต์ เอิร์ลแห่งซัทแฮม ยังมีศักดิ์เป็นลุงเขยของเขา ทำให้เขาจึงมีศักดิ์เป็นลูกพี่ลูกน้องกับนายกรัฐมนตรีคนที่ 14 วิลเลียม พิตต์ ผู้เยาว์

เขาเข้าเป็นสภาชิกสภาสามัญชนใน ค.ศ. 1782 และกลายเป็นคนสนิทนายกรัฐมนตรีวิลเลียม พิตต์ ผู้เยาว์ ซึ่งเป็นลูกพี่ลูกน้อง และได้รับแต่งตั้งเป็นเหรัญญิกกองทัพในปี 1784 ก่อนที่ในปี 1789 เขาได้เป็นประธานสภาสามัญชนเป็นเวลาสั้นๆ และเข้าร่วมกับคณะรัฐบาลในตำแหน่งรัฐมนตรีปิตุภูมิ ในปีต่อมาเขาได้รับบรรดาศักดิ์ขุนนางอังกฤษเป็น **บารอนเกรนวิลล์** ทำให้เขากลายเป็นสมาชิกของสภาขุนนาง และในปี 1791 เขาก็ได้ดำรงตำแหน่งรัฐมนตรีต่างประเทศ และเป็นหนึ่งในบุคคลสำคัญในการกำหนดนโยบายด้านการทหารต่อสงครามปฏิวัติฝรั่งเศส หลังจากนั้นเขาก็พ้นจากคณะรัฐบาลไปพร้อมกับนายกรัฐมนตรีวิลเลียม เพ็ตติในค.ศ. 1801 เนื่องจากการเลิกกีดกันชาวคาทอลิก นอกจากนี้ เขาเคยรับราชการทหารเป็นเวลาสั้นๆในยศพันตรีในบักกิงแฮมเชอร์ใน ค.ศ. 1794 และในยศพันโทในเซาท์บักกิงแฮมเชอร์

แม้ว่าวิลเลียม เพ็ตติจะหวนคืนสู่ตำแหน่งนายกในค.ศ. 1804 แต่ลอร์ดเกรนวิลล์ก็ไม่ได้เข้าร่วมคณะรัฐบาล จนกระทั่งเมื่อเพ็ตติถึงแก่อสัญกรรมในค.ศ. 1806 ลอร์ดเกรนวิลล์ เขาก็ได้รับแรงสนับสนุนและขึ้นเป็นนายกรัฐมนตรีต่อ

## อ้างอิง
* Jupp, P. *Lord Grenville* (Oxford University Press, 1985)
*
* London Gazette no. 13259. p. 710

หมวดหมู่:นายกรัฐมนตรีสหราชอาณาจักร
หมวดหมู่:รัฐมนตรีว่าการกระทรวงการต่างประเทศสหราชอาณาจักร
หมวดหมู่:ขุนนางอังกฤษ
หมวดหมู่:บารอนแห่งบริเตนใหญ่
หมวดหมู่:บุคคลจากเทศมณฑลบักกิงแฮมเชอร์
หมวดหมู่:บุคคลจากวิทยาลัยอีตัน
จักรพรรดิโกะ-นิโจ

thumb|สุสานหลวงของจักรพรรดิโกะ-นิโจ

**จักรพรรดิโกะ-นิโจ** (, 9 มีนาคม 1285 — 10 กันยายน 1308) เป็น จักรพรรดิญี่ปุ่น องค์ที่ 94 ตามลำดับการสืบราชสันตติวงศ์ พระองค์ครองสิริราชสมบัติตั้งแต่ปี ค.ศ. 1301 จนกระทั่งพระองค์สวรรคตในปี ค.ศ. 1308

โดยพระนามของพระองค์นั้นนำมาจากพระนามของ จักรพรรดินิโจ ซึ่งครองราชย์ในช่วง ศตวรรษที่ 12 โดยได้ใส่คำว่า **โกะ** (後) ที่แปลว่า สอง หรือ **ยุคหลัง** เข้าไปในพระนามทำให้พระนามของพระองค์แปลได้ว่า **จักรพรรดินิโจที่สอง** หรือ **จักรพรรดินิโจยุคหลัง**

## พระราชประวัติ
จักรพรรดิโกะ-นิโจมีพระนามก่อนจะขึ้นสืบราชบัลลังก์ดอกเบญจมาศว่า **เจ้าชายคุนิฮะรุ** ()

เป็นพระราชโอรสองค์ใหญ่ใน จักรพรรดิโกะ-อุดะ จักรพรรดิองค์ที่ 91 ผู้เป็นต้นราชสกุล ไดกะกุจิ ราชสกุลที่อ้างสิทธิในการสืบราชบัลลังก์พร้อมกับราชสกุล จิเมียวอิน

## เหตุการณ์ในพระชนมชีพของจักรพรรดิโกะ-นิโจ
เจ้าชายคุนิฮะรุได้รับการสถาปนาเป็นรัชทายาทเมื่อปี ค.ศ. 1286 ต่อจากเจ้าชายทะเนะฮิโตะจากราชสกุลจิเมียวอินหรือต่อมาคือ จักรพรรดิโกะ-ฟุชิมิ

* วันที่ 21 เดือน 1 ปี โชอัน ที่ 3 ตรงกับวันที่ 2 มีนาคม ค.ศ. 1301 ปีที่ 3 ในรัชกาลจักรพรรดิโกะ-ฟุชิมิหรือ 6 วันก่อนพระชนมายุครบ 16 พรรษาของเจ้าชายคุนิฮะรุองค์จักรพรรดิถูกบีบบังคับให้สละราชบัลลังก์ให้กับเจ้าชายคุนิฮะรุหลังจากนั้นได้ไม่นานคือในวันที่ 24 เดือน 3 ปี โชอัน ที่ 3 ตรงกับวันที่ 6 พฤษภาคม ค.ศ. 1301 ก็ได้ประกอบพระราชพิธีบรมราชาภิเษกจักรพรรดิโกะ-นิโจ

อดีตจักรพรรดิโกะ-อุดะพระราชบิดาของจักรพรรดิโกะ-นิโจได้เป็น ไดโจโฮโอ (มหาธรรมราชา) กุมพระราชอำนาจไว้เหนือจักรพรรดิโกะ-นิโจ

วันที่ 10 กันยายน พ.ศ. 1851 จักรพรรดิโกะ-นิโจพระประชวรและสวรรคตขณะมีพระชนมายุเพียง 23 พรรษาเจ้าชายโทะมิฮิโตะที่รัชทายาทจากสายราชสกุลจิเมียวอิงขึ้นครองราชบัลลังก์ต่อมาเป็น จักรพรรดิฮะนะโซะโนะ

## ศักราชในรัชสมัยของโกะ-นิโจ
ศักราชในรัชสมัยของโกะ-นิโจมีมากกว่าหนึ่งชื่อศักราชหรือ *[[เน็งโง]]*
* *[[โชอัง]]*  (1299–1302)
* *[[เค็งเง็ง]]*        (1302–1303)
* *[[คาเง็ง]]*        (1303–1306
* *[[โทกูจิ]]*       (1306–1308)

## อ้างอิง

หมวดหมู่:จักรพรรดิญี่ปุ่น
หมวดหมู่:โคไตชิ
สงครามสหสัมพันธมิตรครั้งที่ห้า

**สงครามสหสัมพันธมิตรครั้งที่ห้า** () เป็นสงครามในปีค.ศ. 1809 ระหว่างฝ่ายสหสัมพันธมิตรจักรวรรดิออสเตรียร่วมกับสหราชอาณาจักร เพื่อต่อต้านการแผ่อำนาจของจักรวรรดิฝรั่งเศสที่หนึ่งและรัฐบริวารซึ่งนำโดยจักรพรรดินโปเลียน ซึ่งการปะทะส่วนใหญ่ในสงครามนี้เป็นการปะทะระหว่างกองกำลังออสเตรียกับฝรั่งเศส ซึ่งการปะทะเกิดขึ้นทั้งทวีปยุโรปตอนกลางตั้งแต่เดือนเมษายนถึงกรกฎาคม ซึ่งสร้างความเสียหายอย่างมากแก่ทั้งสองฝ่าย ซึ่งในขณะเดียวกัน อังกฤษก็เข้ามามีส่วนร่วมในความขัดแย้งครั้งนี้ด้วยในการรบทางทะเลที่เรียกว่าสงครามคาบสมุทร สงครามครั้งนี้จบลงโดยพฤตินัยด้วยชัยชนะของฝรั่งเศสในยุทธการวาแกรมในต้นเดือนกรกฎาคม

หลังการต่อสู้จบลง มีการทำสนธิสัญญาเชินบรุนน์ ณ กรุงเวียนนา จักรวรรดิออสเตรียจำยอมต้องเสียดินแดนจำนวนมากแก่รัฐบริวารของฝรั่งเศส และเสียเขตเทร์โนพิลแก่จักรวรรดิรัสเซีย ในดินแดนที่ต้องเสียไปนั้นมีประชากรอาศัยอยู่กว่าสามล้านคน ซึ่งคิดเป็นหนึ่งในห้าของประชากรทั้งหมดของจักรวรรดิออสเตรียก่อนเสียดินแดน ซึ่งระหว่างที่นโปเลียนพำนักอยู่ในเวียนนานั้นเอง มีความพยายามจะลอบสังหารนโปเลียนแต่ไม่สำเร็จ การลงนามในสนธิสัญญานี้ทำให้สงครามสหสัมพันธมิตรครั้งที่ห้ายุติลงอย่างเป็นทางการ ในขณะที่สงครามคาบสมุทรยังดำเนินต่อไป 

## อ้างอิง

หมวดหมู่:สงครามนโปเลียน
หมวดหมู่:สงครามสหสัมพันธมิตร
นางสีเวย

thumb|''นางสีเวย'' ผลงานของหนานบัวผัน
**นางสีเวย** **นางสีเหว่ย** หรือ **อินายสีเวย** เป็นภาพจิตรกรรมฝาผนังวิหารของวัดต้าม่อน อำเภอลอง จังหวัดแพร่ อันเป็นผลงานของฝีมือช่างชุดเดียวกันกับจิตรกรรมฝาผนังวัดภูมินทร์ จังหวัดน่าน คือ หนานบัวผัน จิตรกรพื้นถิ่นเชื้อสายไทลื้อ *อินายสีเวยทัดอดกสลิด (ดอกแก้ว)* เป็นภาพวาดชิ้นเอกของจิตรกรรมฝาผนังวัดต้าม่อนที่กล่าวขาญกันว่า นี่คือภาพที่ถ่ายทอดความงามแบบล้านนาของสาวงามชาวเมืองต้าได้เป็นเอกลักษณ์ที่ชัดเจนที่สุด ดังที่ได้รับการยกย่องจากทั่วโลกว่าเป็น *โมนาลิซ่าไทยแลนด์* 

## ประวัติ
นางสีเวย เป็นหนึ่งในจิตรกรรมฝาผนังวัดต้าม่อน ถูกวาดขึ้นในปีพ.ศ. 2427 ระหว่างการสร้างวัดต้าม่อน และวิหารไม้สักทองโดยพ่อเจ้าฮ้อยหลวง (ต้นตระกูลรัตนภาค) เชื้อสายเจ้าฟ้าเชียงตุง เจ้าฮ้อยหลวงได้หาช่างฝีมือดีมาจากเมืองเชียงตุง เพื่อสร้างวัดต้าม่อน ภายในวิหารด้านข้าง ทั้ง 2 ด้าน ได้ให้ช่างวาดภาพพุทธประวัติ และนิทานธรรมะเรื่อง **เจ้าก่ำกาดำ** ไว้อย่างสวยสดงดงาม การก่อสร้างดำเนินไปเกือบจะแล้วเสร็จ แต่ต้องหยุดชะงักการก่อสร้างลง ด้วยเหตุผลน่าเศร้าสลดกล่าวคือ วันนั้นสล่าเก๊า (หัวหน้าช่าง) ได้ปีนขึ้นไปบนนั่งร้านเพื่อตกแต่งประดับหลังคาให้สวยงาม ซึ่งจะสำเร็จเรียบร้อยอย่างสมบูรณ์ ขณะที่กำลังปฏิบัติงานอยู่นั้นเหตุการณ์ที่ไม่คาดฝันก็เกิดขึ้น เมื่อนั่งร้านที่คาดไว้อย่างแน่นหนาเชือกได้ขาดลง ทำให้หัวหน้าช่างร่วงลงสู่พื้นจากความสูงกว่า 10 เมตร ร่างลอยละลิ่วลงกระแทกพื้นอย่างแรงเสียชีวิตทันที เจ้าอ้อยหลวงสั่งหยุดการก่อสร้างทันที ด้วยความเสียใจในอุบัติเหตุครั้งนี้ ทำให้สูญเสียช่างฝีมือเอกไป 1 คน จากการสอบสวนจึงรู้ว่าอุบัติเหตุครั้งนี้เกิดจาก เพราะมีการกระทำผิดครูเก๊า(บรมครู) เนื่องจากมีเด็กของวัดต้าม่อนได้แอบไปขโมยกินมะพร้าวอ่อน ที่เป็นเครื่องเซ่นบูชาครูไว้ จึงทำให้เกิดเหตุการณ์ดังกล่าว 

จิตรกรรมผนังวัดต้าม่อน เป็นฝีมือช่างชุดเดียวกันกับวัดภูมินทร์ จังหวัดน่าน คือ **หนานบัวผัน** จิตรกรพื้นถิ่นเชื้อสายไทลื้อ ในปีพ.ศ. 2532 วิหารไม้เกิดการชำรุดทรุดโทรมไม่มีงบประมาณซ่อมแซม ชาวบ้านจึงได้ถวายให้กับไร่แม่ฟ้าหลวง จังหวัดเชียงราย ปัจจุบันสิ่งที่หลงเหลือจากอดีตคงเหลือแค่แต่เพียงเสาวิหารไม้ และลายคำเพดานซึ่งยังคงมีสภาพสมบูรณ์เช่นในอดีต 

ปัจจุบันจิตรกรรมเวียงต้าของดั้งเดิมอยู่ที่หอคำน้อย ไร่แม่ฟ้าหลวง จังหวัดเชียงราย ส่วนภาพจำลองฉบับสมบูรณ์อีกชุด ถูกทำจัดทำขึ้นมาใหม่และได้จัดแสดงให้ชมที่พิพิธภัณฑ์โกมลผ้าโบราณ อำเภอลอง จังหวัดแพร่

## ดูเพิ่ม
* ปู่ม่านย่าม่าน
* นางสีไว

## [[อ้างอิง]]

หมวดหมู่:จิตรกรรมฝาผนัง
หมวดหมู่:วัฒนธรรมของจังหวัดแพร่
หมวดหมู่:หนานบัวผัน
รัฐประหาร 18 บรูว์แมร์

**รัฐประหาร 18 บรูว์แมร์** () เป็นแผนรัฐประหารของนายพลนโปเลียน โบนาปาร์ต เริ่มขึ้นในวันที่ 9 พฤศจิกายน ค.ศ. 1799 ซึ่งตรงกับวันที่ 18 เดือนบรูว์แมร์ ปีที่ 8 ในปฏิทินสาธารณรัฐฝรั่งเศส เหตุการณ์ในครั้งนี้ถือเป็นรัฐประหารซ้อนรัฐประหาร (ในขณะที่สภากำลังทำรัฐประหารยึดอำนาจคณะดีแร็กตัวร์ ก็ถูกนโปเลียนทำรัฐประหารซ้อน) รัฐประหารครั้งนี้ทำให้นโปเลียนกลายเป็นผู้มีอำนาจสูงสุดในฝรั่งเศสในตำแหน่งกงสุลเอกและถือเป็นจุดสิ้นสุดสงครามปฏิวัติฝรั่งเศส รัฐประหารครั้งนี้ไม่มีการหลั่งเลือด หลังรัฐประหารมีการสถาปนาคณะรัฐบาลใหม่ที่เรียกว่าคณะกงสุลฝรั่งเศสขึ้นมาแทนคณะดีแร็กตัวร์

## เหตุการณ์
ในเช้าวันที่ 18 เดือนบรูว์แมร์ ในขณะที่ปารีสยังอยู่ในความไม่สงบจากการปฏิวัติฝรั่งเศส ลูว์เซียง โบนาปาร์ต ประธานสภาห้าร้อย ได้บอกให้ผู้แทนและคณะดีแร็กตัวร์ทั้งหมดลี้ภัยเหตุจลาจลในปารีสไปยังพระราชวังแซ็ง-กลูบริเวณชานเมืองทางตะวันตกของปารีสและเปิดการประชุมขึ้นที่นั่น ผู้แทนในสภาฝ่ายนโปเลียนได้ชักจูงให้สมาชิกคณะดีแร็กตัวร์ทั้ง 5 คนลาออกและล้มเลิกระบอบดีแร็กตัวร์ 

ดีแร็กตัวร์สองคนได้แก่ แอมานุแอล โฌแซ็ฟ ซีเยแย็ส และรอเฌ ดูว์โก ยอมลาออก อย่างไรก็ตาม ดีแร็กตัวร์อีกสามคนอันได้แก่ ปอล บารัส, หลุยส์-เฌโรม กอเย และฌ็อง-ฟร็องซัว-ออกุสเต มูว์แล็ง ไม่ยอมลาออก

ในวันที่ 19 เดือนบรูว์แมร์ ที่พระราชวังแซ็ง-กลู การประชุมยังดำเนินต่อไปอย่างดุเดือด นายพลนโปเลียนซึ่งอดทนรออยู่นอกห้องประชุมนั้นทนไม่ไหว จึงนำทหารแกรนาเดียร์กองเล็ก ๆ เข้าไปยังห้องประชุมสภาในเวลากับที่บารัสกำลังทำเรื่องลาออก เมื่อนโปเลียนเข้าไปก็ผู้แทนตรงดิ่งเข้ามาใช้กำลังทำร้ายร่างกาย ลูว์เซียง โบนาปาร์ต ประธานที่ประชุมจึงบอกให้ทหารคอยยืนคุ้มกันนโปเลียน หลังจากนั้น ผู้แทนบางส่วนได้มีการเสนอญัตติให้ประกาศว่านโปเลียนเป็นพวกนอกกฎหมายซึ่งจะทำให้นโปเลียนพ้นจากตำแหน่งทั้งหมด ในเวลาคับขันนั้นเอง ลูว์เซียงได้แอบหลบไปบอกทหารประจำสภาว่าสภากำลังถูกคุกคามจากผู้แทนบางส่วนที่มุ่งร้าย นั้นจากนั้นก็มีผู้แทนคนหนึ่งยึดดาบไปและพยายามแทงนโปเลียน ลูว์เซียงสั่งให้จับกุมผู้แทนคนนั้นออกไปจากห้องประชุม

ในวันที่ 20 เดือนบรูว์แมร์ หลังข่าวการปองร้ายนโปเลียนแพร่สะพัดออกไปยังปารีส นโปเลียนก็ได้รับความเห็นอกเห็นใจจากประชาชนจำนวนมาก นายพลฌออากีม มูว์รา ยกทัพเข้าล้อมพระราชวังแซ็ง-กลู นโปเลียนใช้ข้ออ้างการถูกปองร้ายโดยสมาชิกสภานี้รัฐประหาร นายพลนโปเลียนประกาศสถาปนารัฐบาลชั่วคราวที่เรียกว่าคณะกงสุลซึ่งอำนาจทั้งหมดอยู่ที่กงสุลสามคน และได้ประกาศว่าการปฏิวัติฝรั่งเศสได้สิ้นสุดลงแล้ว คณะกงสุลจะบริหารประเทศเป็นการชั่วคราวในขณะที่รัฐสภาดำเนินการร่างรัฐธรรมนูญฉบับใหม่

## อ้างอิง

*
*
* Lefebvre, Georges. *The French Revolution Volume II: from 1793 to 1799* (1964) pp 252–56
*

หมวดหมู่:รัฐประหาร
หมวดหมู่:ประวัติศาสตร์ฝรั่งเศส
หมวดหมู่:ปารีสในคริสต์ทศวรรษ 1790
รายชื่อนายกรัฐมนตรีเยอรมนีตามระยะเวลาดำรงตำแหน่ง

ด้านล่างนี้เป็น **รายชื่อ[[นายกรัฐมนตรีเยอรมนี]]ตามระยะเวลาดำรงตำแหน่ง** 

## แหล่งข้อมูลอื่น
*Ιστοσελίδα του Καγκελαρίου

หมวดหมู่:นายกรัฐมนตรีเยอรมนี
จักรพรรดิฮานาโซโนะ

thumb|สุสานหลวงของจักรพรรดิฮานาโซโนะ

**จักรพรรดิฮานาโซโนะ** () เป็นจักรพรรดิญี่ปุ่นองค์ที่ 95 ตามประเพณีการสืบราชสันตติวงศ์ รัชสมัยของพระองค์กินเวลาตั้งแต่ปี ค.ศ. 1308 ถึง ค.ศ. 1318

ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-ฮานาโซโนะ จักรพรรดิในช่วงคริสต์ศตวรรษที่ 15

## พระราชประวัติ
จักรพรรดิฮานาโซโนะทรงมีพระนามก่อนขึ้นครองราชบัลลังก์ดอกเบญจมาศว่า **เจ้าชายโทมีฮิโตะ** (富仁親王)

เป็นพระราชโอรสองค์ที่ 4 ใน จักรพรรดิฟุชิมิ จักรพรรดิองค์ที่ 92 และเป็นพระราชอนุชาต่างพระราชมารดาของ จักรพรรดิโกะ-ฟุชิมิ จักรพรรดิองค์ที่ 93 โดยมาจากราชสกุลจิเมียวอิง

## เหตุการณ์ในพระชนม์ชีพของจักรพรรดิฮานาโซโนะ
เจ้าชายโทมิฮิโตะขึ้นสืบราชบัลลังก์จากการสวรรคตของพระญาติชั้นที่สองของพระองค์คือจักรพรรดิโกะ-นิโจจากราชสกุลไดกากูจิ

* **10 กันยายน ค.ศ. 1308**: ปีที่ 8 ในรัชสมัยของจักรพรรดิโกะ-นิโจ (後二条天皇八年) องค์จักรพรรดิสวรรคตอย่างกระทันหันขณะมีพระชนมายุเพียง 24 พรรษา และสืบราชบัลลังก์โดยเจ้าชายโทมิฮิโตะ หลังจากนั้นไม่นานเจ้าชายโทมิฮิโตะได้ขึ้นครองราชบัลลังก์ดอกเบญจมาศอย่างเป็นทางการ
* **พฤศจิกายน ค.ศ. 1308**: ได้มีการเปลี่ยนชื่อศักราชเป็น เอ็งเกียว (延慶) เพื่อแสดงถึงการสืบราชสันตติวงศ์ของจักรพรรดิฮานาโซโนะ

พระราชบิดาของจักรพรรดิฮานาโซโนะคือ อดีตจักรพรรดิฟูชิมิ และพระเชษฐาของจักรพรรดิฮานาโซโนะคือ อดีตจักรพรรดิโกะ-ฟูชิมิ ต่างก็ใช้อิทธิพลในฐานะไดโจโฮโอ (太上去皇) ในรัชสมัยนี้

ในช่วงหลายปีที่ผ่านมา การเจรจาระหว่างรัฐบาลกับราชสกุลทั้งสองส่งผลให้มีข้อตกลงที่จะสลับราชบัลลังก์ระหว่างสองราชสกุลทุก ๆ 10 ปี (ความตกลงบัมโป) ข้อตกลงนี้อยู่ได้ไม่นาน  การเจรจาก็ถูกทำลายโดยผู้สืบทอดบัลลังก์ของจักรพรรดิฮานาโซโนะ

ในปี ค.ศ. 1318 พระองค์ได้สละราชบัลลังก์ให้กับพระญาติชั้นที่สองของพระองค์คือ จักรพรรดิโกไดโงะจากราชสกุลไดกากูจิ ซึ่งเป็นพระอนุชาของจักรพรรดิโกะ-นิโจ

หลังจากการสละราชบัลลังก์ พระองค์ได้เลี้ยงดูพระราชนัดดาของพระองค์คือจักรพรรดิโคงง จักรพรรดิองค์แรกของราชสำนักเหนือ

วันที่ 2 ธันวาคม พ.ศ. 1891 อดีตจักรพรรดิฮะนะโซะโนะประชวรและสวรรคตขณะพระชนมายุเพียง 51 พรรษา

## หมายเหตุ

## อ้างอิง
* Ponsonby-Fane, Richard Arthur Brabazon. (1959).  ''The Imperial House of Japan''. Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon''.  Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). ''Jinnō Shōtōki: A Chronicle of Gods and Sovereigns''. New York: Columbia University Press. ; OCLC 59145842

หมวดหมู่:จักรพรรดิญี่ปุ่น
หมวดหมู่:ภิกษุชาวญี่ปุ่น
หมวดหมู่:ภิกษุที่เป็นพระราชวงศ์
หมวดหมู่:โคไตชิ
หมวดหมู่:จักรพรรดิญี่ปุ่นผู้ทรงสละราชสมบัติ
กง ฮโย-จิน

**กง ฮโย-จิน** ( เกิด 4 เมษายน พ.ศ. 2523) เป็นนักแสดงชาวเกาหลีใต้ เธอเป็นที่รู้จักอย่างดีสำหรับบทบาทนำในภาพยนตร์เรื่อง *[[ยุทธการมัดหัวใจนายแฟนเผลอ]]* (2008) และละครโทรทัศน์อีกหลายเรื่อง เช่น *[[บันทึกหัวใจ…นายซางดู]]* (2003), *[[ขอขอบคุณจากดวงใจ]]* (2007), *[[อร่อยรัก รสพาสต้า]]* (2010), *[[ยัยนี่โดนใจซุปตาร์]]* (2011), *[[รักป่วนวิญญาณหลอน]]* (2013), *[[ถ้ารักกัน...มันก็โอเค]]* (2014), *[[โปรดิวเซอร์หน้าใส หัวใจกุ๊กกิ๊ก]]* (2015), *[[เจลลัสซีอินคาเน็ต]]* (2016) และ *[[วันที่ดอกไม้เบ่งบาน]]* (2019) เธอได้รับการยกย่องว่าเป็น "ราชินีแห่งละครโรแมนติก-คอมเมดี" เนื่องจากเธอประสบความสำเร็จอย่างมากในการแสดงละครแนวรอมคอม

## ผลงานการแสดง

### ภาพยนตร์

### ละครโทรทัศน์

### มิวสิกวิดีโอ

## อ้างอิง

## แหล่งข้อมูลอื่น

* 
* 
* 
* กง ฮโย-จิน ที่แมเนจเมนต์ซูป
* 
* 
* 

หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นางแบบเกาหลีใต้
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:บุคคลจากโซล
หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากโซล
สโมสรฟุตซอลราชนาวี

**สโมสรฟุตซอลราชนาวี** เป็นสโมสรฟุตซอลในประเทศไทยสนับสนุนโดยกองทัพเรือไทย ปัจจุบันแข่งขันอยู่ในฟุตซอลไทยลีก

## ผลงาน
### ลีกภายในประเทศ
*ไทยแลนด์ฟุตซอลลีก
** **อันดับสาม (1):** 2557
*ไทยฟุตซอลเอฟเอคัพ
** **ชนะเลิศ (1):** 2555
** **รองชนะเลิศ (1):** 2554

## แหล่งข้อมูลอื่น
* 

ราชนาวี
ร
หมวดหมู่:กองทัพเรือไทย
หมวดหมู่:องค์การในเขตบางนา
ฟุตซอลชิงแชมป์สโมสรอาเซียน

**ฟุตซอลชิงแชมป์สโมสรอาเซียน** () หรือ **เอเอฟเอฟ ฟุตซอล คัพ** ชื่อเดิม **อาเซียนฟุตซอลคลับแชมเปียนชิพ** เป็นการแข่งขันฟุตซอลในระดับสโมสร เพื่อชิงชนะเลิศในระดับภูมิภาคเอเชียตะวันออกเฉียงใต้ จัดขึ้นโดยสหพันธ์ฟุตบอลอาเซียน ถูกจัดขึ้นครั้งแรกในชื่อเดิมในปี ค.ศ. 2015 ก่อนได้ถูกเปลี่ยนชื่อเป็นปัจจุบัน ในเดือนพฤษภาคม ค.ศ. 2019

การแข่งขันรายการนี้นับเป็นการแข่งขันรายการใหญ่ที่สุดเป็นลำดับที่สองของทวีปเอเชีย รองจากเอเอฟซีฟุตซอลคลับแชมเปียนชิพ

## ผลการแข่งขัน
### ทีมชาย

#### แบ่งตามรายประเทศ

### ทีมหญิง

#### แบ่งตามรายประเทศ

## ผลการแข่งขันแบ่งตามรายประเทศ
*หมายเหตุ : รวมทั้งทีมชายและทีมหญิง*

## อ้างอิง

## แหล่งข้อมูลอื่น
* Official website

หมวดหมู่:การแข่งขันฟุตบอลสโมสรระหว่างประเทศ
หมวดหมู่:สหพันธ์ฟุตบอลอาเซียน
ปลาโรนันยักษ์

**ปลาโรนันยักษ์** () ปลากระดูกอ่อนขนาดใหญ่จำพวกหนึ่ง ในกลุ่มปลากระเบน จัดอยู่ในวงศ์  Rhynchobatidae และสกุล *Rhynchobatus* โดยแยกออกจากปลาโรนันซึ่งอยู่ในวงศ์ Rhinobatidae อีกที (โดยในบางแหล่งข้อมูลยังคงจัดให้อยู่รวมกัน)

พบกระจายพันธุ์ในทะเลและมหาสมุทรเขตร้อนและกึ่งเขตร้อนของอินโด-แปซิฟิก โดยมีเป็นบางชนิดที่พบในมหาสมุทรแอตแลนติกแถบตะวันออก โดยเป็นปลาที่ถูกประเมินไว้จากสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) แล้วว่าทุกชนิดตกอยู่ในสภานะของการเสี่ยงหรือล่อแหลมต่อการสูญพันธุ์หรือใกล้สูญพันธุ์

เป็นปลาขนาดใหญ่ ความยาวที่สุดที่พบคือ 3 เมตร (9.8 ฟุต) จัดว่าเป็นหนึ่งในกลุ่มปลากระเบนที่มีขนาดใหญ่ที่สุด แต่ขนาดเล็กที่สุดมีความยาวเพียงครึ่งเดียว ทุกชนิดมีความคล้ายคลึงกันโดยมองอย่างผิวเผิน โดยสามารถจำแนกออกจากกันด้วยการพิจารณาลักษณะโดยรวมของส่วนปลายจมูก, การนับกระดูกสันหลัง ตลอดจนสีตามลำตัว (การกระจายตัวของจุดสีขาว และการมีหรือไม่มีฐานสีดำที่ใต้ครีบอก)

## การจำแนก
ปัจจุบันได้มีการจำแนกไว้ 7 ชนิด โดยที่ผ่านมาจะมีการสับสนในชนิดของปลาโรนันจุดขาว (*R. djiddensis*) ซึ่งปัจจุบันนับได้ว่าพบได้ในแถบมหาสมุทรอินเดียด้านตะวันตก

* *[[Rhynchobatus australiae]]* Whitley, 1939 (ปลาโรนันจุดขาว)
* *[[Rhynchobatus djiddensis]]* (Forsskål, 1775) (ปลาโรนันจุดขาว)
* *[[Rhynchobatus immaculatus]]* Last, Ho & Chen, 2013
* *[[Rhynchobatus laevis]]* (Bloch & Schneider, 1801) 
* *[[Rhynchobatus luebberti]]* Ehrenbaum, 1915 
* *[[Rhynchobatus palpebratus]]* Compagno & Last, 2008 
* *[[Rhynchobatus springeri]]* Compagno & Last, 2010 (ปลาโรนันจุดขาวลาย)
นอกจากนี้แล้วยังมีอีกชนิดหนึ่ง คือ *Rhynchobatus sp. nov.* A หรือ 1 ซึ่งยังไม่ได้รับการอธิบายทางวิทยาศาสตร์

ชนิดที่มีชื่อสามัญในภาษาไทยกำกับ หมายถึง มีรายงานว่าพบได้ในน่านน้ำไทย

## อ้างอิง

## แหล่งข้อมูลอื่น
* 
* 

หมวดหมู่:ปลากระเบน
เออแฌน เดอ โบอาร์แน

**เออแฌน โรแซ เดอ โบอาร์แน** () เป็นบุตรชายคนเดียวของนายพลอาแล็กซ็องดร์ เดอ โบอาร์แน กับ นางโฌเซฟีน ตาเช เดอ ลา ปาเฌอรี ภรรยาคนแรกของนโปเลียน โบนาปาร์ต เป็นบุตรบุญธรรมของจักรพรรดินโปเลียนที่ 1 เเห่งฝรั่งเศส

เขาเกิดในปารีสและเป็นบุตรบุญธรรมของนโปเลียน โบนาปาร์ต (แต่ไม่เป็นอยู่ในสายสืบราชสันตติวงศ์) บิดาแท้ๆของเขาเป็นนายพลและถูกประหารชีวิตไปในการปฏิวัติฝรั่งเศสช่วงสมัยแห่งความน่าสะพรึงกลัว ในช่วงที่นโปเลียนเรืองอำนาจ เขาเป็นผู้บัญชาการกองทหารของอิตาลี และเป็นอุปราชแห่งอิตาลี

## แหล่งข้อมูลอื่น

* Napoleon & Empire La franc-maçonnerie sous le Consulat et le Premier Empire 
* 
*Heraldica.org - Napoleonic titles outside France
*

หมวดหมู่:ราชวงศ์โบนาปาร์ต
หมวดหมู่:บุคคลในสงครามนโปเลียนชาวฝรั่งเศส
หมวดหมู่:ผู้นำในสงครามนโปเลียน
หมวดหมู่:บุคคลจากปารีส
หมวดหมู่:ผู้มีชื่อจารึกใต้ประตูชัยฝรั่งเศส
กบเลิฟแลนด์

**กบเลิฟแลนด์** หรือ **กิ้งก่าเลิฟแลนด์** () เป็นสัตว์ประหลาดที่มีผู้อ้างว่าพบเห็นที่เมืองเลิฟแลนด์ รัฐโอไฮโอ สหรัฐอเมริกา มีรูปร่างเหมือนกบหรือคางคกหรือสัตว์เลื้อยคลานที่ยืนด้วยสองขาหลังมีความสูงถึง 4 ฟุต (1.22 เมตร) เหมือนมนุษย์ จนกลายเป็นเรื่องเล่าขานกัน ศาสตราจารย์เอดการ์ สลอตกิน นักคติชนวิทยาแห่งมหาวิทยาลัยซินซินแนติ กล่าวว่ากบเลิฟแลนด์เป็นเรื่องเล่าขานต่อกันมาเป็นรุ่น ๆ ในรอบหลายทศวรรษ โดยมีรายการการพบเห็นเป็นวงรอบ

กบเลิฟแลนด์ถูกรายงานพบครั้งแรกเมื่อปี ค.ศ. 1955 นักธุรกิจคนหนึ่งบอกว่าตนเองเห็นกบสูง 3 ฟุต เขาบรรยายลักษณะของมันว่ามันมีรอยย่นบนหัวแต่ไม่มีขน ตัวงอ ปากกว้างไม่มีริมฝีปาก นอกจากนี้มันยังมีกลิ่นเหม็น กลิ่นของมันแรงเหมือนกลิ่นของอัลฟัลฟา และเหมือนกลิ่นของเมล็ดอัลมอนด์

ผ่านไปกว่า 20 ปี ไม่มีรายงานการพบเห็นอีกเลย จนกระทั่งในวันที่ 3 มีนาคม ค.ศ. 1972 เวลา 01:00 น. เจ้าหน้าที่ตำรวจท้องถิ่นคนหนึ่งชื่อ เรย์ ชอกกีย์ กำลังขับรถอย่างระมัดระวังเพราะพื้นถนนลื่นด้วยชั้นน้ำแข็ง เพื่อกลับไปเลิฟแลนด์ ที่ริมแม่น้ำลิตเติลไมแอมี เขาก็พบสิ่งผิดปกติบนถนน จากไฟหน้ารถที่ส่องไป เขาต้องตะลึงกับสิ่งที่อยู่ข้างหน้า  มันเป็นสิ่งที่เขาไม่สามารถอธิบายว่ามันคือตัวอะไรกันแน่ โดยเขาอธิบายว่า สัตว์ประหลาดตัวนั้นสูงประมาณ 3-4 ฟุต หนักประมาณ 50 ถึง 75 ปอนด์ ผิวหนังเหมือนกบ ผิวลื่นเปียก หางสั้น หัวและหน้าเหมือนกบ หรือสัตว์เลื้อยคลาน และยืนจ้องเขาด้วยสองขาหลัง ด้วยความตกใจเขาได้ยิงสวนไป มันกระโดดข้ามรั้วลงไปในแม่น้ำ ในภายหลังตำรวจคู่หูของชอกกีย์ได้ตรวจสอบที่เหตุเกิดพบว่ามีร่องรอยเหล่านั้นจริง แต่ไม่มีรูปถ่ายหรือหลักฐานใด ๆ มาสนับสนุนยืนยันมากกว่านี้  

หลังจากนั้น  สองสัปดาห์ต่อมาตำรวจอีกนายหนึ่งชื่อ มาร์ก แมททิวส์ ได้เผชิญหน้ากับสัตว์ประหลาดตัวนั้นอย่างจัง  มันนอนกลางถนนเหมือนสุนัขหมอบไม่มีผิด ตอนแรกแมททิวส์นึกว่าเป็นซากสัตว์ เมื่อลงจากรถและพยายามจะเขี่ยมันทิ้งออกนอกทาง มันก็ลุกขึ้นด้วยสองขาหลัง เขาตกใจและยิงสวนไปถูกมันจนเขย่งและกระโดดข้ามรั้วลงไปในแม่น้ำ แมททิวส์ได้ให้คำอธิบายคล้ายกับชอกีย์ เว้นแต่คราวนี้สัตว์ประหลาดตัวนี้ไม่มีหาง

แต่ในปี ค.ศ. 2001 จากการให้สัมภาษณ์ทางอีเมล์ แมททิวส์ได้เปลี่ยนเรื่องราวของตนเองโดยเขาอ้างว่า สิ่งที่เขาเห็นนั้นมันไม่ใช่สัตว์ประหลาดแต่อย่างใด แต่อาจจะเป็นกิ้งก่าหรืออิกัวนาขนาดใหญ่ที่หนีออกมา เขาพยายามที่จะจับมันเพื่อจะสนับสนุนสิ่งที่ชอกกีย์เล่า ซึ่งไม่มีใครดำเนินการอย่างจริงจัง โดยบอกว่า มันอาจเป็นสัตว์เลี้ยงของใครบางคนที่หนีออกมาจากตู้เลี้ยง มันไม่ได้มีผิวหนังที่ลื่นเป็นมันหรือขนเปียกเป็นสังกะตัง มันไม่ได้สูง 3-5 ฟุต หรือยืนด้วยสองขาหลัง เพียงอาจจะเป็นสัตว์เลื้อยคลานที่มีขนาดใหญ่ที่เกิดอุบัติเหตุหลบหนีได้ออกจากที่เลี้ยง ที่ตาพร่ามัวจากแสงไฟจากหน้ารถของตน และมันก็ไม่ได้พฤติกรรมก้าวร้าวด้วย

ในเดือนพฤษภาคม ค.ศ. 2014 ได้มีผู้แต่งเพลงขึ้นมาชื่อ  *Hot Damn! It’s the Loveland Frog*

ในคืนวันที่ 3 สิงหาคม ค.ศ. 2016 มีวัยรุ่นสองคนเล่นโปเกมอนโกระหว่างถนนเลิฟแลนด์มาไดราและทะเลสาบอิซาเบลลา อ้างว่าพบเห็นกบขนาดใหญ่ใกล้ทะเลสาบ โดยบอกว่ามันยืนขึ้นและเดินด้วยสองขาหลังของมัน

## อ้างอิง

หมวดหมู่:สัตว์สะเทินน้ำสะเทินบกที่เป็นตำนาน
ศิษย์มหัศจรรย์กับอาจารย์พันธุ์อสูร

**ศิษย์มหัศจรรย์กับอาจารย์พันธุ์อสูร** () เป็นภาพยนตร์อนิเมะของญี่ปุ่นในปีพ.ศ. 2558 เขียนบทและกำกับโดย มะโมะรุ โฮะโซะดะ ได้รับรางวัลเป็นอนิเมะแห่งปี 2015 ในงานประกาศผลรางวัลเจแปนอะแคเดมีครั้งที่ 37
## เนื่อเรื่องย่อ
โลกมนุษย์นั้นแท้จริงแล้วมีโลกเหมือนอยู่อีกโลกหนึ่งคือ *จูเต็น* (渋天 สวรรค์ของสัตว์) อันเป็นที่อยู่ของสัตว์ทรงปัญญา โลกทั้งสองใบนี้เปรียบเสมือนกระจกสะท้อนกันและกันและเชื่อมต่อกันอยู่ ประมุขของแคว้นๆหนึ่งในจูเต็นต้องการที่จะเกษียณตนเองและลงมาจุติใหม่เป็นเทพเจ้า แต่ยังไม่ได้ตันสินใจว่าจะเป็นเทพอะไร ระหว่างที่ตัดสินใจไมได้นี้จึงประกาศจะยกตำแหน่งประมุขให้ผู้สืบทอดที่แข็งแกร่ง ซึ่งมีตัวเต็งอยู่สองคน คือ *อิโอเซ็น* (猪王山) ผู้สุภาพบุรุษ และ *คุมะเทะสึ* (熊徹) จอมอันธพาล

อิโอเซ็นนั้นมีลูกศิษย์ลูกหามากมาย แต่คุมะเตะสึกลับไม่มีลูกศิษย์เลย ประมุขจึงบอกให้เขาหาลูกศิษย์ไว้บ้าง ในขณะที่คุมะเตะสึไปยังโลกมนุษย์ที่โตเกียวนั้นเองก็ไปพบกับเด็กหนุ่มชื่อเร็นเข้า ซึ่งเป็นเด็กหนุ่มที่พึ่งสูญเสียมารดาไปและหนีออกจากบ้านมา คุมะเตะสึชวนเร็นให้มาเป็นศิษย์แต่เร็นกำลังตกใจที่เห็นอสูรครั้งแรก และคุมะเตะสึก็เดินจากไป เร็นแอบตามคุมะเตะสึจนผ่านประตูเข้าไปในโลกจูเต็นโดยไม่ได้ตั้งใจ เนื่องจากหาทางกลับไม่ได้จึงตัดสินใจอยู่กับคุมะเทะสึในฐานะศิษย์และเรียนวิชาการต่อสู้

## อ้างอิง

## แหล่งข้อมูลอื่น
*  
* 

หมวดหมู่:ภาพยนตร์อนิเมะที่ออกฉายในปี พ.ศ. 2558
หมวดหมู่:ภาพยนตร์แอนิเมชันญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:ภาพยนตร์แอนิเมชันที่มีฉากในโตเกียว
สถานีรถไฟโทโยฮาชิ

**สถานีรถไฟโทโยฮาชิ** () เป็นสถานีรถไฟในเมืองโทโยฮาชิ จังหวัดไอชิ เป็นหนึ่งในสถานีของรถไฟความเร็วสูงโทไกโด ชิงกันเซ็ง และเป็นสถานีที่สามารถเปลี่ยนรถไฟเพื่อไปยังนครนาโงยะได้ ดำเนินงานโดยบริษัทรถไฟญี่ปุ่นตอนกลางและบริษัทรถไฟเมเต็ตสึ

## ชานชาลา

โทโยฮาชิ
หมวดหมู่:สถานีรถไฟในประเทศญี่ปุ่นที่เปิดทำการในปี พ.ศ. 2431
รีอะโนวัสติ

**รีอะโนวัสติ** () หรือเรียกอย่างสั้นว่า **รีอะ** () เป็นสำนักข่าวของรัสเซียที่มีรัฐเป็นเจ้าของ ในวันที่ 9 ธันวาคม ค.ศ. 2013 โดยกฤษฎีกาของวลาดีมีร์ ปูติน ประธานาธิบดีรัสเซีย ได้มีการโอนหนี้ ทรัพย์สิน และพนักงานไปยังหน่วยงานรอสซียาเซียกอดเนียที่เพิ่งตั้งขึ้นใหม่ และในวันที่ 8 เมษายน พ.ศ. 2014 รีอะโนวัสติได้รับการจดทะเบียนเป็นส่วนหนึ่งของหน่วยงานใหม่

## อ้างอิง

## แหล่งข้อมูลอื่น
*  
* RIA Novosti Charter  on Federal Agency on Press and Mass Communications of the Russian Federation website

หมวดหมู่:ก่อตั้งในปี พ.ศ. 2484
หมวดหมู่:สำนักข่าว
ปลากุดสลาด

**ปลากุดสลาด**, **ปลากุดสลาก** หรือ **ปลาอุณรุท** () เป็นปลาทะเลในสกุล *Plectropomus* ในวงศ์ปลากะรัง (Serranidae) 

## การจำแนก
ปลากุดสลาดจำแนกได้เป็น 7 ชนิด ได้แก่

**[[Plectropomus areolatus]]* (Rüppell, 1830) – ปลากุดสลาดหางตัด, ปลากุดสลาดจุดฟ้าขอบเข้ม
**[[Plectropomus laevis]]* (Lacepède, 1801) – ปลากุดสลาดอานดำ, ปลากุดสลาดลายเสือ, ปลาอุณรุทลายเสือ
**[[Plectropomus leopardus]]* (Lacepède, 1802) – ปลากะรังจุดฟ้าจุดเล็ก, ปลากะรังลายเสือ, ปลาย่ำสวาท
**[[Plectropomus maculatus]]* (Bloch, 1790) – ปลากะรังจุดฟ้าจุดใหญ่, ปลาอุณรุท
**[[Plectropomus oligacanthus]]* (Bleeker, 1854)
**[[Plectropomus pessuliferus]]* (Fowler, 1904) – ปลากุดสลาดลายขีด
**[[Plectropomus punctatus]]* (Quoy & Gaimard, 1824) – ปลากุดสลาดลายหินอ่อน

## อ้างอิง

## แหล่งข้อมูลอื่น
สาธารณรัฐสังคมนิยมโซเวียตลัตเวีย

**สาธารณรัฐสังคมนิยมโซเวียตลัตเวีย** (; ; ) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต

สาธารณรัฐสังคมนิยมโซเวียตลัตเวียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลัตเวียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 17 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (สนธิสัญญาโมโลตอฟ–ริบเบนทรอพ)

ด้วยผลจากคำประกาศของซัมเนอร์ เว็ลส์ (เจ้าหน้าที่การต่างประเทศของสหรัฐอเมริกา) ในวันที่ 23 กรกฎาคม ค.ศ. 1940 สหรัฐอเมริกาและประชาคมยุโรปจึงไม่ยอมรับว่าการผนวกลัตเวียเข้ากับสหภาพโซเวียตเมื่อวันที่ 5 สิงหาคม ค.ศ. 1940 เป็นการกระทำที่ชอบด้วยกฎหมาย และการรับรองว่าลัตเวียเป็นสาธารณรัฐองค์ประกอบแห่งที่สิบห้าของสหภาพโซเวียตก็ถูกยับยั้งไว้เป็นเวลาห้าทศวรรษ ในเวลาต่อมา ลัตเวียถูกเยอรมนีนาซีเข้ายึดครองในเดือนมิถุนายนถึงกรกฎาคม ค.ศ. 1941 ก่อนที่จะถูกสหภาพโซเวียตยึดกลับคืนในปี ค.ศ. 1944–1945 ถึงกระนั้น ลัตเวียก็ยังมีฐานะเป็นประเทศเอกราช "โดยนิตินัย" โดยบางประเทศยังคงยอมรับคณะทูตและกงสุลซึ่งปฏิบัติหน้าที่ในนามของอดีตรัฐบาลลัตเวียต่อไป

อำนาจปกครองของสหภาพโซเวียตมาถึงจุดสิ้นสุดในช่วงการล่มสลายของสหภาพ รัฐสภาสาธารณรัฐสังคมนิยมโซเวียตลัตเวียซึ่งได้รับการเลือกตั้งอย่างเป็นอิสระครั้งแรกได้อนุมัติคำประกาศ "ว่าด้วยการฟื้นฟูเอกราชของสาธารณรัฐลัตเวีย" เมื่อวันที่ 4 พฤษภาคม ค.ศ. 1990 โดยกลับมาใช้ชื่อทางการของรัฐลัตเวียว่า **สาธารณรัฐลัตเวีย** รวมทั้งนำแบบธงและเพลงชาติที่เคยถูกยกเลิกกลับมาใช้อีกครั้ง เอกราชของสาธารณรัฐลัตเวียได้รับการฟื้นฟูอย่างสมบูรณ์ในวันที่ 21 สิงหาคม ค.ศ. 1991 ในช่วงที่มีความพยายามรัฐประหารในสหภาพโซเวียต และได้รับการรับรองอย่างสมบูรณ์จากสหภาพโซเวียตในวันที่ 6 กันยายน ค.ศ. 1991

## ล่มสลาย (ค.ศ. 1990/1991)

## อ้างอิง

หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
หมวดหมู่:รัฐสิ้นสภาพในทวีปยุโรป
หมวดหมู่:อดีตรัฐสมาชิกสหประชาชาติ
หมวดหมู่:รัฐและดินแดนที่ก่อตั้งในปี พ.ศ. 2483
หมวดหมู่:รัฐและดินแดนที่สิ้นสภาพในปี พ.ศ. 2534
หมวดหมู่:อดีตรัฐบริวาร
ล
ล
หมวดหมู่:การยึดครองทางทหารของสหภาพโซเวียต
ปลาโรนันจุด

**ปลาโรนันจุด** (; ) ปลากระดูกอ่อนทะเลขนาดใหญ่ จำพวกปลาโรนัน โดยอยู่ในวงศ์ปลาโรนันยักษ์ (Rhinobatidae)

มีจะงอยปากแหลม หัวดูคล้ายหัวเรือ ครีบอกปลายแหลม ครีบหลังเรียวโค้งอยู่ห่างกัน ครีบหางเป็นรูปพระจันทร์เสี้ยว กลางหลังมีสันขรุขระและแคบ ลำตัวด้านบนสีน้ำตาลอ่อนหรือสีกากี ลำตัวรวมถึงครีบอกมีจุดสีขาวเป็นดวง ชานครีบอกมีจุดกลมสีดำ ส่วนท้องสีขาว

เป็นปลาโรนันขนาดใหญ่ ขนาดโตเต็มที่โดยเฉลี่ย 250 เซนติเมตร และอาจใหญ่ได้ถึง 3 เมตร อาศัยอยู่ตามลำพังหรือเป็นฝูงเล็ก ๆ ไม่กี่ตัว ตามชายฝั่งและแนวปะการังตอนลึก จนถึงไหล่ทวีป กินอาหารจำพวกสัตว์น้ำหน้าดิน เช่น ปู, กุ้ง หรือหอย ในน่านน้ำไทยพบได้ทั้งสองฟากฝั่งทะเล แต่เป็นปลาที่พบได้น้อย 

ในอดีตถือว่าเป็นปลาโรนันที่เป็นชนิดซับซ้อนกับปลาโรนันชนิดอื่น ๆ คือ ปลาโรนันจุดขาว (*R.   djiddensis*), ปลาโรนันจมูกกว้าง (*R.  springeri*) และอาจเป็นไปได้ว่ารวมถึงปลาโรนันจมูกเรียบ (*R. laevis*) 

## อ้างอิง

## แหล่งข้อมูลอื่น
*รูปและข้อมูลเพิ่มเติม
แมงกะพรุนไฟเรือรบโปรตุเกสอินโด-แปซิฟิก

**แมงกะพรุนไฟเรือรบโปรตุเกสอินโด-แปซิฟิก** หรือ **แมงกะพรุนบลูบอตเทิล** (; ) เป็นสัตว์น้ำไม่มีกระดูกสันหลังจำพวกแมงกะพรุน ที่มิใช่แมงกะพรุนแท้ ๆ ชนิดหนึ่ง ที่พบในทะเล 

มีรูปร่างคล้ายกับแมงกะพรุนไฟเรือรบโปรตุเกสหรือแมงกะพรุนไฟหมวกโปรตุเกส (*P. physalis*) ที่เป็นชนิดที่ใกล้เคียงกันมากที่สุด ที่พบในมหาสมุทรแอตแลนติก หากแต่แมงกะพรุนไฟเรือรบโปรตุเกสอินโด-แปซิฟิก จะพบได้ในมหาสมุทรอินเดียและแปซิฟิก  และมีขนาดเล็กกว่ามาก (6 นิ้วเมื่อเทียบกับ 12 นิ้ว) แต่มีหนวดที่ยาวเหมือนกัน และมีปากมากกว่าหนึ่งปาก เป็นสัตว์ที่อยู่เป็นอาณานิคม และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป 
thumb|left|ขณะกำลังลอยน้ำที่หาดแมกมาสเตอส์
มีการแพร่กระจายพันธุ์ที่กว้างขวางกว่า โดยพบอย่างมากที่ชายฝั่งออสเตรเลียรวมถึงน่านน้ำฮาวาย โดยมีชื่อเรียกอย่างเป็นไม่เป็นทางการว่า *ili mane‘o* หรือ *palalia* และอาจเป็นไปได้ว่าเป็นชนิดที่พบที่ชายฝั่งประเทศไทย เช่น จังหวัดภูเก็ต ที่ชายฝั่งของออสเตรเลียมีผู้ที่ถูกแมงกะพรุนในสกุล *[[Physalia]]* ต่อยมากถึงปีละ 10,000 หรือ 30,000 ราย ส่วนใหญ่จะเกิดที่น่านน้ำฝั่งตะวันออก มีเพียง 500 รายเท่านั้นที่เกิดที่ฝั่งตะวันตกและทางใต้ แต่ไม่เหมือนกับแมงกะพรุนไฟเรือรบโปรตุเกส เพราะไม่มีบันทึกของผู้เสียชีวิตที่เกิดจากการต่อยของแมงกะพรุนไฟเรือรบโปรตุเกสอินโด-แปซิฟิก

แหล่งข้อมูลบางแหล่งจัดให้แมงกะพรุนไฟเรือรบโปรตุเกสอินโด-แปซิฟิกเป็นชนิดเดียวกันกับแมงกะพรุนไฟเรือรบโปรตุเกส โดยถือเป็นชื่อพ้องซึ่งกันและกัน

## อ้างอิง

## แหล่งข้อมูลอื่น
คนมีเสน่ห์

**"คนมีเสน่ห์"** เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559 

มิวสิกวิดิโอนี้มี ไอซ์ซึ - ณัฐรัตน์ นพรัตยาภรณ์, เบลล์ - เขมิศรา พลเดช, พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่าเป็นคนที่ไม่มีเสน่ห์เอาซะเลย จึงไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิด และรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อย ๆ 

โดยก่อนหน้านี้ได้เผยแพร่ Music Series 14 นาที "คนมีเสน่ห์" ให้ชมก่อนเพลงออกจำหน่าย อนิ่ง เพลง "คนมีเสน่ห์" ได้ถูกนำไปใช้กับละคร เด็กจอมยุ่ง ซึ่งเป็นภาคต่อของละคร เมียจำเป็น

## การตอบรับ
เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## รางวัลและการเข้าชิง

## อ้างอิง

## แหล่งข้อมูลอื่น
* เนื้อเพลง คนมีเสน่ห์ ที่สยามโซน.คอม

หมวดหมู่:เพลงไทยสากล
หมวดหมู่:เพลงของนครินทร์ กิ่งศักดิ์
หมวดหมู่:เพลงโฟล์กไทย
หมวดหมู่:เพลงที่ประพันธ์คำร้องโดยนครินทร์ กิ่งศักดิ์
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
นอร์แมน ล็อกเยอร์

เซอร์ **โจเซฟ นอร์แมน ล็อกเยอร์** (; 17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ *hḗlios* ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน

ปีต่อมา ล็อกเยอร์ก่อตั้งนิตยสาร *[[เนเจอร์ (วารสารวิชาการวิทยาศาสตร์)|เนเจอร์]]* เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต

ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร

## อ้างอิง

## แหล่งข้อมูลอื่น
* 
* 

หมวดหมู่:นักดาราศาสตร์ชาวอังกฤษ
หมวดหมู่:บุคคลจากรักบี
หมวดหมู่:ภาคีสมาชิกราชสมาคมแห่งลอนดอน
หมวดหมู่:ฮีเลียม
หมวดหมู่:เซอร์